cyanic-selkie/wikianc huggingface dataset:
Προκόπης Παυλόπουλος
Προσλήψεις
Ωστόσο αυτό το περιεχόμενο αυτού του δημοσιεύματος της εφημερίδας "Τα Νέα" αμφισβητείται από τα επίσημα στοιχεία του Ελληνικού Κράτους κατά τρόπο που πιθανώς καθιστά το δημοσίευμα αυτό ανακριβές.
Πολιτική στάση
Θεωρείται ότι ανήκει στην καραμανλική πτέρυγα του κόμματος της Νέας Δημοκρατίας.
Κριτική και σκάνδαλο SIEMENS
Το 2005 αποκαλύφτηκε ότι ο στενός του συνεργάτης Θανάσης Χούπης είχε προχωρήσει σε χιλιάδες παράνομες προσλήψεις στο Ελληνικό δημόσιο. Ο Προκόπης Παυλόπουλος κατηγορήθηκε ότι είχε και ο ίδιος συμμετοχή, χωρίς όμως να υπάρξουν απτές αποδείξεις.
Ως υπουργός Εσωτερικών απασχόλησε την κοινή γνώμη λόγω των γεγονότων που ακολούθησαν της δολοφονίας του δεκαεξάχρονου Αλέξη Γρηγορόπουλου από αστυνομικούς στα Εξάρχεια. Μετά το περιστατικό ο ίδιος υπέβαλε την παραίτησή του για λόγους ευθιξίας, παραίτηση όμως που δεν έγινε δεκτή από τον τότε πρωθυπουργό Κώστα Καραμανλή.
Στις αρχές του 2011 βγήκε το πόρισμα της εξεταστικής επιτροπής της βουλής, το οποίο παρουσίαζε συμμετοχή του Προκόπη Παυλόπουλου στο μεγάλο σκάνδαλο της SIEMENS. Το πόρισμα ανέφερε μεταξύ άλλων: «Στο μικροσκόπιο της κοινοβουλευτικής έρευνας προτείνει να μείνουν και οι χειρισμοί του κ. Παυλόπουλου η επιτροπή. Οι ενέργειες του πρώην υπουργού Εσωτερικών (2007-2009) σχετικά με το C4I και συγκεκριμένα με τα υποσυστήματα CDSS προκαλούν ερωτηματικά στα μέλη της επιτροπής τα οποία αποφάνθηκαν ότι είναι προφανές, ότι ο κ. Προκόπης Παυλόπουλος δεν διαχειρίστηκε με την πρέπουσα προσοχή την δημόσια περιουσία, η οποία του ήταν διεπιστευμένη με την ιδιότητά του ως Υπουργού».
Πρόεδρος της Δημοκρατίας
Στις 17 Φεβρουαρίου 2015 προτάθηκε από τον Πρωθυπουργό Αλέξη Τσίπρα για το αξίωμα του Προέδρου της Δημοκρατίας.
Στις 18 Φεβρουαρίου εξελέγη Πρόεδρος της Ελληνικής Δημοκρατίας ύστερα από πρόταση του Συνασπισμού Ριζοσπαστικής Αριστεράς και των Ανεξαρτήτων Ελλήνων με τη στήριξη της Νέας Δημοκρατίας λαμβάνοντας 233 ψήφους έναντι του ανθυποψηφίου του Νίκου Αλιβιζάτου, ο οποίος έλαβε 30 ψήφους, ενώ 32 βουλευτές ψήφισαν παρών.
Στις 13 Μαρτίου 2015 ορκίστηκε ενώπιον της Βουλής και ανέλαβε τα καθήκοντά του αντικαθιστώντας τον Κάρολο Παπούλια.
Εξωτερικοί σύνδεσμοι
Κατηγορία:Έλληνες βουλευτές επικρατείας Κατηγορία:Έλληνες υπουργοί Εσωτερικών Κατηγορία:Έλληνες υπουργοί Εσωτερικών, Δημόσιας Διοίκησης και Αποκέντρωσης Κατηγορία:Βουλευτές Α΄ Αθηνών Κατηγορία:Βουλευτές εκλεγμένοι με τη Νέα Δημοκρατία Κατηγορία:Καθηγητές νομικής Αθηνών Κατηγορία:Πρόεδροι της Ελληνικής Δημοκρατίας Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Έλληνες πολιτικοί του 21ου αιώνα Κατηγορία:Μέλη της Ακαδημίας Αθηνών
Εθνική Οδός 55 (Ελλάδα)
Η Εθνική Οδός 55 (ΕΟ55) είναι εθνική οδός στη Θράκη. Συνδέει την Ξάνθη με τα ελληνο-βουλγαρικά σύνορα στον Άγιο Κωνσταντίνο, μέσω του Εχίνου και των Θερμών. Το μήκος της διαδρομής είναι περίπου 40 χιλιόμετρα, ενώ είναι σχετικά πρόσφατα κατασκευασμένος δρόμος από τον Εχίνο μέχρι τα σύνορα, καθώς το τελωνείο λειτουργεί εδώ και λίγα χρόνια.
Μίρο Τσεράρ
Ο Μίροσλαβ Τσεράρ ο Νεότερος, γνωστός ως Μίρο Τσεράρ (Miroslav Cerar, 25 Αυγούστου 1963-) είναι Σλοβένος δικηγόρος, πολιτικός και πρωθυπουργός της χώρας από τις 18 Σεπτεμβρίου 2014 ως την παραίτησή του, στις 14 Μαρτίου 2018.
Ο Τσεράρ είναι γιος του πρώην Ολυμπιονίκη της ενόργανης γυμναστικής Μίροσλαβ Τσεράρ του Πρεσβύτερου και της πρώην υπουργού Δικαιοσύνης και εισαγγελέα Ζντένκα Τσεράρ.
Ο Τσεράρ ήταν καθηγητής στη Νομική Σχολή του Πανεπιστημίου της Λιουμπλιάνας και νομικός σύμβουλος της Εθνοσυνέλευσης της Σλοβενίας.
Μετά την παραίτηση της Αλένκα Μπράτουσεκ από την πρωθυπουργία της Σλοβενίας τον Μάιο, ο Τσεράρ ανακοίνωσε την κάθοδό του στην πολιτική. Στις 2 Ιουνίου 2014 ανακοινώθηκε η ίδρυση του Κόμματος του Μίρο Τσεράρ, το οποίο συμμετείχε στις εκλογές του 2014 και κέρδισε το 34,49% των ψήφων και 36 από τις συνολικά 90 έδρες της Εθνοσυνέλευσης της Σλοβενίας, περισσότερες από κάθε άλλο κόμμα. Ο ίδιος ορκίστηκε ως πρωθυπουργός στις 18 Σεπτεμβρίου 2014 με την στήριξη του Κόμματος του Μίρο Τσεράρ, του Δημοκρατικού Κόμματος Συνταξιούχων της Σλοβενίας και των Σοσιαλδημοκρατών.
Στις 14 Μαρτίου 2018 ο Τσεράρ παραιτήθηκε από την πρωθυπουργία, επειδή ακυρώθηκε από το Ανώτατο Δικαστήριο το αποτέλεσμα του δημοψηφίσματος που έγινε τον Σεπτέμβριο του 2017 και με το οποίο εγκρίθηκε η κατασκευή σιδηροδρομικού έργου.
Παραπομπές
Κατηγορία:Πρωθυπουργοί της Σλοβενίας Κατηγορία:Σλοβένοι νομικοί
Ρωσοπερσικός πόλεμος (1804-1813)
Ο ρωσοπερσικός πόλεμος (1804-1813) ήταν ένας από τους πολλούς πολέμους μεταξύ της περσικής και της ρωσικής αυτοκρατορίας και εκκίνησε εξαιτίας εδαφικών διαφορών. Ο νέος βασιλέας της Περσίας, Φαθ Αλί Σαχ Κατζάρ θέλησε να διεκδικήσει και να παγιώσει την περσική επικυριαρχία στις βορειότερες περιχές του βασιλείου, που είχαν προσαρτηθεί προσαρτηθεί από τον τσάρο Παύλο Α΄ αρκετά χρόνια μετά τον ρωσοπερσικό πόλεμο του 1796. Όπως ο Πέρσης ομόλογός του, ο τσάρος Αλέξανδρος ήταν επίσης νέος στον θρόνο και εξίσου αποφασισμένος να ελέγξει τα αμφισβητούμενα εδάφη.
Αίτια και αφορμές
Η προέλευση του πρώτου ρωσοπερσικού πολέμου ευρείας κίμακας επιχειρήσεων ανάγεται στην απόφαση του Τσάρου Παύλου να προσαρτήσει τη Γεωργία (Δεκέμβριος 1800) αφότου ο Ηρακλής Β΄ της Γεωργίας, κυβερνήτης του Κάρτλι, έκανε έκκληση στη χριστιανική Ρωσία στη συνθήκη του Γκεοργκίεβσκ του 1783, για ενσωμάτωση στην αυτοκρατορία. Μετά τη δολοφονία του Παύλου Α΄ (11 Μαρτίου του 1801), η επιθετική πολιτική επί του θέματος συνεχίστηκε από τον διάδοχό του, τσάρο Αλεξάνδρο Α΄, με στόχο τον ρωσικό έλεγχο χανάτων του ανατολικού Καυκάσου. Το 1803, ο νεοδιορισθείς διοικητής των ρωσικών δυνάμεων στην περιοχή του Καυκάσου, ο Πάβελ, επιτέθηκε και κατέλαβε την ακρόπολη του Γκιαντζά στις 15 Ιανουαρίου 1804. Ο κυβερνήτης Γιαβάντ Χαν Καtζάρ, σκοτώθηκε και ένας μεγάλος αριθμός των κατοίκων σφάχτηκε. Ο Κατζάρ βασιλιάς Φαθ Αλί Σαχ Κατζάρ, διείδε τη ρωσική απειλή για την Αρμενία, το Καραμπάχ και το Αζερμπαϊτζάν όχι μόνο ως πηγή αστάθειας στα βορειοδυτικά σύνορά του, αλλά και ως άμεση πρόκληση για την Δυναστεία των Κατζάρων.
Σχετική βιβλιογραφία
Κατηγορία:Ρωσοπερσικοί πόλεμοι Κατηγορία:Ναπολεόντειοι Πόλεμοι Κατηγορία:Νεότερη ιστορία του Αζερμπαϊτζάν Κατηγορία:19ος αιώνας στο Αζερμπαϊτζάν Κατηγορία:Νεότερη ιστορία της Αρμενίας Κατηγορία:Νεότερη ιστορία της Γεωργίας Κατηγορία:19ος αιώνας στη Γεωργία
Ιωάννης Γαριδάς
Ο Ιωάννης Γαριδάς (fl. 900 – 919) ήταν Βυζαντινός στρατιωτικός, που έπαιξε σημαντικό ρόλο στην αυλική πολιτική των αρχών του 10ου αι.
Βιογραφία
Ο Ιωάννης Γαρίδας αναφέρεται για πρώτη φορά το έτος 900, επί Λέοντος ΣΤ΄ τού Σοφού (βασ. 886–912). Εκείνη την εποχή, πιθανότατα ήταν μέλος της αυτοκρατορικής σωματοφυλακής, της Εταιρείας, και κατηγορήθηκε για τη σύλληψη τού διοικητή της Εταιρείας Νικολάου Ζαούτζη, τού οποίου ο γιος, Βασίλειος, είχε ηγηθεί μίας αποτυχημένης συνωμοσίας κατά τού Αυτοκράτορα. Κατά την απόπειρα πραξικοπήματος τού στρατηγού Κωνσταντίνου Δούκα στις 6 Ιουνίου 913, παρέμεινε πιστός στον νεαρό Αυτοκράτορα Κωνσταντίνο Ζ΄ (βασ. 913–949) και ήταν αυτός που σκότωσε, σύμφωνα με το Βίου τού Ευθυμίου, τον Γρηγόριο, γιο τού Κωνσταντίνου Δούκα. Μέχρι τότε, κατείχε ήδη τον ανώτερο βαθμό τού πατρικίου.
Το 914 ονομάστηκε στη θέση τού εταιρειάρχη από την αυτοκράτειρα και αντιβασίλισσα Ζωή Καρβονοψίνα, αφού ο προκάτοχός του, Θεοφύλακτος Δομίνικος, είχε εμπλακεί επίσης σε συνωμοσία για την κατάληψη τού θρόνου. Το φθινόπωρο/χειμώνα τού 917, ακόμη ως εταιρειάρχης, ο Γαριδάς έλαβε μέρος στην εκστρατεία κατά των Βουλγάρων υπό τον Δομέστικο των Σχολών Λέοντα Φωκά τον Πρεσβύτερο. Ο Λέων Φωκάς είχε ήδη υποστεί βαριά ήττα στη μάχη του Αχελώου (917), στη συνέχεια της οποίας οι Βούλγαροι είχαν εισβάλει στα βυζαντινά εδάφη στη Θράκη. Η εκστρατεία έληξε με μία ακόμη βαριά βυζαντινή ήττα στη μάχη των Κατασυρτών, όταν οι Βούλγαροι εξαπέλυσαν αιφνιδιαστική νυχτερινή επίθεση στο βυζαντινό στρατόπεδο και κατατρόπωσαν τον αυτοκρατορικό στρατό. Ο Γαριδάς και ο Λέων Φωκάς μετά βίας ξέφυγαν με λίγα στρατεύματα και αναζήτησαν καταφύγιο πίσω από τα τείχη της πόλης της Κωνσταντινούπολης.
Στις αρχές του 919, ο Κωνσταντίνος Ζ΄ και ο Πατριάρχης Κωνσταντινουπόλεως Νικόλαος Α΄ Μυστικός ανέτρεψαν τη Ζωή ως αντιβασίλισσα. Επειδή φοβόντουσαν έναν πιθανό σφετερισμό από τον Λέοντα Φωκά, τον απέλυσαν από το αξίωμα τού Δομέστικου και διόρισαν στη θέση του τον Γαριδά, μέχρι τώρα μάγιστρο. Ο Γαριδάς συμφώνησε, υπό τον όρο ότι ο γιος του Συμεών και ο κουνιάδος του Θεόδωρος Ζεφινέζερ να διοριστούν μαζί ως διοικητές της Εταιρείας, κάτι που θα έδινε ουσιαστικά στον Γαριδά τον έλεγχο της αυτοκρατορικής κυβέρνησης. Ο Αυτοκράτορας και ο Πατριάρχης συμφώνησαν στις απαιτήσεις του, αλλά μόλις ο Γαριδάς έφυγε από το παλάτι για να επιστρέψει στο σπίτι του, έδιωξαν τον Συμεών και τον Θεόδωρο από το παλάτι. Ως αποτέλεσμα, ο Γαριδάς, φοβούμενος για τη ζωή του, στράφηκε στον ναύαρχο Ρωμανό Λεκαπηνό και έγινε υποστηρικτής του. Ο Λεκαπηνός εμφανίστηκε τώρα ως ισχυρός διεκδικητής τού θρόνου και σε μία σειρά κινήσεων εξασφάλισε τον έλεγχο της αυτοκρατορικής κυβέρνησης, εξουδετέρωσε τον Λέοντα Φωκά και κέρδισε την προαγωγή του πρώτα σε βασιλοπάτορα και τελικά σε ανώτερο συναυτοκράτορα στις 17 Δεκεμβρίου 919 ως Ρωμανός Α΄.
Παραπομπές
Κατηγορία:Μάγιστροι Κατηγορία:Πατρίκιοι Κατηγορία:Βυζαντινοί των Βυζαντινοβουλγαρικών Πολέμων Κατηγορία:Δομέστικοι των Σχολών Κατηγορία:Βυζαντινοί του 10ου αιώνα
Γιώργος Θαλάσσης
right|200px|thumb|Ο Γιώργος Θαλάσσης (δεξιά) στο εξώφυλλο του πρώτου τεύχους του Μικρού Ήρωος
Ο Γιώργος Θαλάσσης, ή "παιδί-φάντασμα", είναι χαρακτήρας του ελληνικού κόμικ Μικρός Ήρως, τον οποίο εμπνεύστηκε το 1953 ο εκδότης και συγγραφέας Στέλιος Ανεμοδουράς και μετέφερε στο χαρτί το πενάκι του εικονογράφου Βύρωνα Απτόσογλου.
Πρόκειται για ένα έφηβο παιδί, ορφανό κι απ' τους δυο γονείς και άριστο γνώστη πολεμικών τεχνών, το οποίο αποφασίζει να δώσει τον υπέρ πάντων αγώνα για την απελευθέρωση της Ελλάδας από το ζυγό των κατακτητών, κατά τη διάρκεια της τριπλής κατοχής της χώρας από Γερμανούς, Ιταλούς και Βούλγαρους. Πιστοί σύντροφοι στις προσπάθειές του στέκονται η αγαπημένη του Κατερίνα, με την οποία τον συνδέει πλατωνική ερωτική σχέση και το "αιώνια πεινασμένο παιδί", ο ευτραφής, καλοκάγαθος "Σπίθας".
Διασκευή
Κατηγορία:Έλληνες χαρακτήρες κόμικς
Ελληνικός στόλος του 1897
Η σύνθεση του Ελληνικού στόλου κατά τον Ελληνοτουρκικό πόλεμο του 1897 είχε ως ακολούθως:
Πηγές
Κατηγορία:Ελληνικό Πολεμικό Ναυτικό Κατηγορία:Ελληνοτουρκικός πόλεμος (1897)
Πυρηνική χημεία
Η πυρηνική χημεία αποτελεί ιδιαίτερο κλάδο των λεγομένων «πυρηνικών επιστημών», της οποίας κύριο αντικείμενο έρευνας και μελέτης είναι τα χημικά φαινόμενα που σχετίζονται με τον ατομικό πυρήνα.
Κύρια θέματα του αντικειμένου της επιστήμης αυτής είναι οι χημικές αντιδράσεις που ακολουθούν τα καθαρά πυρηνικά φαινόμενα, δηλαδή τις πυρηνικές αντιδράσεις, (πυρηνική σχάση, πυρηνική σύντηξη), όπως επίσης η χημεία θερμών ατόμων, η μελέτη των ισοτόπων και των φαινομένων τους, η χημεία των ραδιενεργών στοιχείων (φυσικών και τεχνικών), η μελέτη μεθόθων χημικής ανάλυσης των προηγουμένων (πυρηνική αναλυτική χημεία), μέχρι ακόμη και η μελέτη των μεθόδων και τεχνικών της ραδιοχρονολόγησης.
Κατηγορία:Χημεία * Πυρηνικη χημεια
Οικογένεια Παπαστράτου
Η Οικογένεια Παπαστράτου είναι παλιά οικογένεια βιομηχάνων της Ελλάδας, και μεγάλοι ευεργέτες του Αγρινίου, της Αθήνας και του Πειραιά όπου και η ιδιαίτερη συνοικία.
Ιστορία
Ο Ευάγγελος Παπαστράτος ήταν αυτός που πρώτος, αφού τελείωσε το σχολαρχείο, ασχολήθηκε με το εμπόριο του καπνού στις αρχές του 20ού αιώνα και έφτιαξε την πρώτη του εταιρεία "Παπαστράτος & Αυγερινός". Οι δουλειές πήγαιναν πολύ καλά και αργότερα η εταιρεία διευρύνθηκε με τη συμμετοχή και των αδελφών του και η έδρα της μεταφέρθηκε στην Αθήνα. Το 1924 έως το 1926 χτίστηκαν οι μεγάλες αποθήκες καπνού στο Αγρίνιο (διατηρητέες σήμερα) και αργότερα έγιναν και άλλες αποθήκες και εργοστάσια και στον Πειραιά.
Η εταιρεία της οικογένειας έγινε η σημαντικότερη βιομηχανία τσιγάρων της χώρας και έκανε γνωστό τον καπνό του Αγρινίου και στο εξωτερικό. Οι αδελφοί Παπαστράτου πάντοτε φρόντιζαν για τη γενέθλια πόλη τους και τη βοήθησαν πολύ με πλήθος έργων. Το 1933 ο δήμος Αγρινίου έδωσε το όνομά τους στον κεντρικότερο δρόμο της πόλης, την οδό Παπαστράτου,ενώ προς τιμήν της οικογένειας διοργανώνονταν στην πόλη τα Παπαστράτεια,εκδηλώσεις πολιτιστικού (και όχι μόνο) χαρακτήρα. Τελευταίος απευθείας απόγονος των αδελφών Παπαστράτου ήταν ο Αναστάσιος Παπαστράτος γιος του Ιωάννη.
Εξωτερικοί σύνδεσμοι
Κατηγορία:Έλληνες βιομήχανοι Κατηγορία:Έλληνες ευεργέτες
Γιαννιτσοχώρι Ηλείας
Το Γιαννιτσοχώρι είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 27 μέτρα.
Γεωγραφία - Ιστορία
Το Γιαννιτσοχώρι βρίσκεται στα όρια με την Περιφερειακή Ενότητα Μεσσηνίας και προς τον Κυπαρισσιακό κόλπο. Το χωριό είναι κτισμένο δίπλα (βόρεια) του ποταμού Νέδα, σε απόσταση περίπου 11 χλμ. Ν.-ΝΔ. από τη Ζαχάρω, 44 χλμ. ΝΔ. από τον Πύργο και 17 χλμ. Β.-ΒΔ. από την Κυπαρισσία. Είναι γνωστό για την αμμουδερή παραλία με το πευκόδασός της. Αποτελεί τουριστικό προορισμό της περιοχής τα καλοκαίρια καθώς διαθέτει κάμπινγκ, ενοικιαζόμενα και κέντρα εστίασης. Ως οικισμός αναφέρεται επίσημα για πρώτη φορά το 1940 να απογράφεται στην τότε κοινότητα Κάτω Φιγαλίας. Σύμφωνα με το Σχέδιο Καλλικράτης αποτελεί την τοπική κοινότητα Γιαννιτσοχωρίου που υπάγεται στη δημοτική ενότητα Ζαχάρως του Δήμου Ζαχάρως και σύμφωνα με την απογραφή 2011 έχει πληθυσμό 445 κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Ζαχάρως
Εθνική Οδός 27 (Ελλάδα)
Η Εθνική Οδός 27 (ΕΟ27) είναι εθνική οδός στη Στερεά Ελλάδα. Συνδέει την Εθνική Οδό 48 κοντά στην Ιτέα, διασχίζοντας την Άμφισσα, με το Μπράλο κοντά στη Λαμία. Περνάει πολύ κοντά στη Γραβιά, ενώ αποτελεί μέρος της Ευρωπαϊκής Οδού 65. Στο τέλος της διαδρομής διασταυρώνεται με την Εθνική Οδό 3. Η Εθνική Οδός διασχίζει τους νομούς Φωκίδας και Φθιώτιδας.
Διαδρομή
Η Εθνική Οδός 27 περνά από τις ακόλουθες τοποθεσίες:
27
Ριανός
Ο Ριανός ο Κρης ήταν Έλληνας ποιητής και γραμματικός, κάτοικος της Κρήτης και φίλος του Ερατοσθένη (275 π.Χ. - 195 π.Χ.).
Βιογραφία
Η Σούδα λέει ότι αρχικά ήταν σκλάβος και παρατηρητής στην παλαίστρα αλλά αργότερα στη ζωή του απέκτησε καλή μόρφωση και αφιερώθηκε στη μελέτη της γραμματικής, μάλλον στην Αλεξάνδρεια. Ετοίμασε μια αναθεώρηση της Ιλιάδας και της Οδύσσειας, που χαρακτηρίστηκε από σωστή κρίση και ποιητικό αισθητήριο, ενώ τα σχόλια περιλάμβαναν συχνά δυναμικές παρατηρήσεις του. Έγραψε επίσης επιγράμματα, έντεκα από τα οποία σώζονται στην Παλατινή Ανθολογία και στον Αθήναιο και δείχνουν κομψότητα και ζωντάνια. Ιδιαίτερα γνωστός όμως έγινε σαν συγγραφέας επών (μυθολογικών και εθνογραφικών), το πιο διάσημο από τα οποία ήταν τα έξι βιβλία των Μεσσηνιακών που ασχολούνταν με το Δεύτερο Μεσσηνιακό Πόλεμο και την κεντρική φιγούρα του Αριστομένη, τα οποία χρησιμοποιήθηκαν από τον Παυσανία στο τέταρτο βιβλίο του σαν έγκυρη πηγή. Άλλα παρόμοια ποιήματα ήταν τα Αχαϊκά, τα Ηλιακά και τα Θεσσαλικά. Τα Ηράκλεια ήταν ένα μεγάλο μυθολογικό έπος, μάλλον μίμηση του ομώνυμου ποιήματος του Πανυάσι, που είχε τον ίδιο αριθμό βιβλίων (δεκατέσσερα).
Αναφορές
Κατηγορία:Αρχαίοι Έλληνες επικοί ποιητές Κατηγορία:Αρχαίοι Έλληνες γραμματικοί Κατηγορία:Παλατινή Ανθολογία Κατηγορία:Μούσα Παιδική Κατηγορία:Αρχαίοι Έλληνες σκλάβοι
Απειλές και μηχανισμοί προστασίας της ιδιωτικότητας στα ασύρματα και κινητά δίκτυα
Ιστορική ανασκόπηση των ασύρματων επικοινωνιών
Οι ασύρματες επικοινωνίες πρωτοεμφανίζονται το 1896 με την εφεύρεση του ασύρματου τηλέγραφου από τον Μαρκόνι. Το 1906 πραγματοποιείται η πρώτη ραδιοφωνική μετάδοση από τον Fessenden. Ο δεύτερος παγκόσμιος πόλεμος επιτάχυνε τις εξελίξεις.Το 1957 εκτοξεύεται από την σοσιαλιστική Σοβιετική Ένωση ο δορυφόρος Sputnik, γεγονός-σταθμός στις ασύρματες επικοινωνίες. Το 1970 εμφανίζονται στις ΗΠΑ τα πρώτα ασύρματα αναλογικά τηλέφωνα. Στις αρχές της δεκαετίας του '80 εμφανίζονται στην Ιαπωνία και την Ευρώπη συστήματα κινητής τηλεφωνίας. Τη δεκαετία του '90 σημειώνεται ραγδαία ανάπτυξη των ασύρματων τεχνολογιών και διαδίδονται τα συστήματα τηλεειδοποίησης. Το 1991 εμφανίζονται τα πρώτα GSM δίκτυα. Το 1992 εμφανίζεται το TCP/IP based δίκτυο – Cellurar Digital Packet Data (CDPD). Το 1995 καταγράφονται οι πρώτες προσπάθειες συνδυασμού της ασύρματης τεχνολογίας με το Διαδίκτυο. Το 1997 εμφανίζονται οι πρώτες προδιαγραφές WAP 1.0. Το 2001 εμφανίστηκαν στην αγορά οι πρώτες συσκευές Bluetooth της ομάδας SIG (Special Interest Group). Οι υπηρεσίες βασισμένες στο WAP δεν γνώρισαν την αναμενόμενη αποδοχή από τους καταναλωτές. Ομοίως και οι τεχνολογίες Bluetooth και WLAN.
Ορισμός της ιδιωτικότητας
Βάσει του ορισμού του Alan F.Westin η ιδιωτικότητα (privacy) ορίζεται ως εξής: “Η αξίωση των ατόμων, των ομάδων και των ιδρυμάτων να αποφασίζουν για τον εαυτό τους πότε, πώς και σε ποιο ακριβώς βαθμό οι πληροφορίες για τα άτομά τους γνωστοποιούνται στους υπόλοιπους με τους οποίους επικοινωνούν”.
Απειλές στην προστασία της ιδιωτικότητας
Οι απειλές στην προστασία της ιδιωτικότητας και της ανωνυμίας  των χρηστών σε περιβάλλον κινητών επικοινωνιών  χρήζουν προσεκτικής μελέτης. Η ιδιαιτερότητα των κινητών επικοινωνιών έχει να κάνει με την ευκολία του χρήστη να μεταπηδά από δίκτυο σε δίκτυο, τα οποία όμως πολύ πιθανόν δεν προστατεύονται με μηχανισμούς ασφαλείας. Αποτέλεσμα αυτού του φαινομένου είναι η επικίνδυνη έκθεση των πληροφοριών που αφορούν τους χρήστες και τυγχάνουν επεξεργασίας από τις κινητές συσκευές. Η συγκέντρωση πληροφοριών για έναν χρήστη μπορεί να έχει πληθώρα δυσμενών συνεπειών, όπως η δημιουργία του προφίλ του χρήστη και η αξιοποίηση του ποικιλοτρόπως. Όλες οι σύγχρονες μορφές και τεχνολογίες ασύρματων δικτύων, όπως είναι τα αδόμητα ασύρματα δίκτυα (Mobile ad hoc Networks, MANET), τα ασύρματα δίκτυα αισθητήρων (Wireless Sensor Networks, WSN), τα οχηματικά δίκτυα (Vehicular Ad-Hoc Network, VANET) και γενικά ό,τι περιλαμβάνεται στον όρο διάχυτη υπολογιστική (ubiquitous/pervasive computing) είναι δυνατόν να χρησιμοποιηθεί για την παρακολούθηση των χρηστών και των συνηθειών τους.
Παθητικού τύπου
Η απουσία ελέγχων πρόσβασης στο (ραδιο)μέσο επιτρέπει στους επιτιθέμενους να παρακολουθούν οποιοδήποτε ασύρματο δίκτυο (eavesdrop) με σκοπό, την καταγραφή των εκπεμπόμενων δεδομένων με στόχο την εκ των υστέρων αποκωδικοποίηση τους. Τέτοιου είδους συνακροάσεις είναι σχεδόν αδύνατον να ανιχνευθούν. Η μόνη λύση σε αυτού του τύπου επιθέσεις είναι η κρυπτογράφηση των δεδομένων. Όμως, όλοι οι αλγόριθμοι κρυπτογράφησης έχουν αδύνατα σημεία (κρυπτογραφικές απειλές).
Ενεργητικού τύπου
Με την εξέλιξη των ασύρματων δικτύων παρουσιάζονται παραλλαγές των παραπάνω επιθέσεων, όπως η: Οι επιθέσεις τύπου ΜΙΤΜ έχουν κύριο στόχο την υπονόμευση της ακεραιότητας ή/και της εμπιστευτικότητας της συνόδου (session) Ο επιτιθέμενος υποδύεται είτε έναν σταθμό βάσης σε δίκτυο κινητής επικοινωνίας είτε ένα σημείο ασύρματης πρόσβασης σε ένα τοπικό ασύρματο δίκτυο.Έτσι, λειτουργεί σαν ενδιάμεσος μεταξύ του χρήστη και του νόμιμου δικτύου.
Υπάρχουν δυο κύριοι τρόποι για την μεταβολή ενός μηνύματος: Η μεταβολή των πληροφοριών μπορεί να περιλαμβάνει: Παραδείγματα: εισαγωγή κατάλληλων εντολών για να επιτευχθεί βίαιη αποσύνδεση (disassociation) των χρηστών, πρόκληση πλυμμύρας (flooding) με μηνύματα σύνδεσης στα σημεία πρόσβασης αποκλείοντας έτσι τους εξιουσιοδοτημένους χρήστες, ο αποτελεσματικότερος τρόπος άμυνας σε αυτές τις απειλές είναι η προστασία της ακεραιότητας (integrity) των δεδομένων.
Μηχανισμοί προστασίας
Οι έννοιες: συνοψίζονται ως ένα πλαίσιο για τον έλεγχο πρόσβασης (access control) σε δικτυακούς πόρους και είναι κρίσιμες για την επιβολή μηχανισμών ασφάλειας.
Το πρωτόκολλο RADIUS, αναπτύχθηκε πριν από οποιοδήποτε ΑΑΑ πλαίσιο. Χρησιμοποιεί την λογική πελάτη-εξυπηρετητή προκειμένου να πιστοποιήσει την ταυτότητα απομακρυσμένων χρηστών.
Το Πλαίσιο αυθεντικοποίησης ΙΕΕΕ 802.1Χ στοχεύει στην παροχή υπηρεσιών ελέγχου πρόσβασης στο σημείο που ο χρήστης συνδέεται στο δίκτυο. Γι´αυτό το σκοπό ορίζει τρεις βασικές δικτυακές οντότητες: τον αιτούμενο (applicant), τον πιστοποιητή ταυτότητας (authenticator), τον εξυπηρετητή αυθεντικοποίησης (authentication server).
Το μοντέλο αυθεντικοποίησης βασισμένο στο Web εκμεταλλέυεται την defacto ύπαρξη του πρωτοκόλλου SSL στους browsers που είναι εγκατεστημένοι στις μηχανές των χρηστών. Έτσι, αν κάποιος χρήστης προσπαθήσει να συνδεθεί σε κάποιο hot spot ο web server ανακατευθύνει την αίτηση -με browser hijacking- σε μια τυπική ιστοσελίδα σύνδεσης.
Το μοντέλο εικονικής ιδιωτικής δικτύωσης, όπως η χρήση του πρωτοκόλλου IPsecure (IPsec), βασίζεται στην ανάπτυξη εικονικών δικτύων από σημείο σε σημείο για την παροχή υπηρεσιών εμπιστευτικότητας. Το IPsec είναι ώριμο πρωτόκολλο, δοκιμασμένο στον χρόνο και παρέχει ισχυρούς μηχανισμούς στο επίπεδο IP.
Το WEP (Wired Equivalent Privacy) υιοθετήθηκε από το πρότυπο IEEE 802.11. Προσφέρει υπηρεσίες εμπιστευτικότητας συγκρίσιμες με αυτές στα ενσύρματα δίκτυα. Αποτελείται από δύο τμήματα: Το πρώτο υλοποιεί ένα πρωτόκολλο πιστοποίησης ταυτότητας, ενώ το δεύτερο προσφέρει υπηρεσίες εμπιστευτικότητας στα πλαίσια 802.11 μέσω του αλγορίθμου RC4. Για αυτό το μοντέλο έχουν αποδειχθεί πολλές ατέλειες με αποτέλεσμα την στροφή σε νεότερα πρότυπα όπως το WPA2, το πλέον χρησιμοποιούμενο και ασφαλές πρότυπο σήμερα. Ωστόσο η δημοτικότητα του απειλείται σύμφωνα με έναν ερευνητή της εταιρείας AitTight Networks, ο οποίος ανακάλυψε πρόσφατα ένα πολύ σοβαρό κενό ασφαλείας στο πρότυπο. Η συγκεκριμένη "τρύπα" είναι αδύνατο να κλείσει. Το κενό που ανακάλυψε ο Sohail Ahmad δίνει τη δυνατότητα για spoofing attacks. Η μέθοδος αυτή επιτρέπει σε έναν χρήστη να "μεταμφιεστεί" ψηφιακά σε έναν άλλον και να αποκτήσει με αυτό τον τρόπο προνόμια πάνω στα πακέτα που διακινούνται. Η θετική πτυχή αυτής της ανακάλυψης είναι  ότι το κενό αυτό αφορά κατά πάσα πιθανότητα μόνο το WPA2-EAP που χρησιμοποιείται σε επιχειρήσεις και όχι το WPA2-PSK που βρίσκεται στα περισσότερα οικιακά routers. Ενώ η αρνητική είναι ότι δεν υπάρχει τρόπος να αντιμετωπιστεί, καθώς πρόκειται για χαρακτηριστικό στις προδιαγραφές του προτύπου το οποίο περιγράφεται στο IEEE 802.11 standard. Ο Ahmad ονόμασε τη συγκεκριμένη τρύπα Hole 196, από την σελίδα που περιγράφονται οι προδιαγραφές του προτύπου.
Μηχανισμοί προστασίας της ιδιωτικότητας στα δίκτυα 2G/3G
To Global System For Mobile communications (GSM) είναι το δημοφιλέστερο σύστημα κινητών επικοινωνιών δεύτερης γενιάς.Κάθε χρήστης στο GSM διαθέτει μια μόνιμη ταυτότητα (IMSI, International Mobile Subscriber Identity). Η αποκάλυψη της ταυτότητας σε τρίτους και η σύνδεση της με το φυσικό πρόσωπο στο οποίο ανήκει αποτελεί άμεση απειλή. Για την προστασία των χρηστών από τυχόν ωτακουστές (eavesdroppers), το σύστημα αντί της IMSI χρησιμοποιεί προσωρινές ταυτότητες χρηστών που ονομάζονται TIMSI (Temporary International Mobile Subscriber Identity). Αυτή η προσωρινή ταυτότητα μεταβάλλεται κάθε φορά που συνδέεται ο χρήστης στο δίκτυο.
Προστασία της Ιδιωτικότητας στο Bluetooth
Η τεχνολογία Bluetooth απευθύνεται σε προσωπικές κινητές συσκευές, όπως κινητά τηλέφωνα, PDA, laptop, κ.ά., γεγονός που δίνει μεγάλη βαρύτητα στην απειλή εντοπισμού της γεωγραφικής θέσης. Όσο η συσκευή εκπέμπει ραδιοσήματα ελλοχεύει ο κίνδυνος εντοπισμού της. Για να μπορέσει ένας επιτιθέμενος να εντοπίσει μια τέτοια συσκευή θα πρέπει να έχει στην κατοχή του κάποιο σταθερό αναγνωριστικό της συσκευής. Αν ο επιτιθέμενος καταφέρει να συσχετίσει αυτό το αναγνωριστικό με το φυσικό πρόσωπο στο οποίο ανήκει, η απειλή έχει πραγματοποιηθεί. Έτσι διαφαίνεται η ανάγκη υιοθέτησης μιας κατάστασης ανωνυμίας (anonymity state). Οι συσκευές που βρίσκονται σε αυτή την κατάσταση πρέπει να ανανεώνουν συχνά την διεύθυνσή τους.
Συμπεράσματα
Παρά την ανάπτυξη νέων μηχανισμών ασφάλειας, τα επεισόδια ασφάλειας (security incidents) δε φαίνεται να μειώνονται. Αντίθετα, νέες απειλές κάνουν την εμφάνισή τους. Το ενδιαφέρον για την εξέλιξη των συστημάτων ασφαλείας κορυφώνεται για το σχεδιασμό των επερχόμενων κινητών επικοινωνιών 4ης γενιάς. Η ενοποίηση των ετερογενών δικτύων των παρόχων και του Διαδικτύου δημιουργεί ένα ανοικτό δικτυακό περιβάλλον ευάλωτο σε επιθέσεις.
Σολιάνι
Το Σολιάνι (κροατικά: Soljani) είναι χωριό στην Τσβελφέριγια, στο νοτιότερο κομμάτι της επαρχίας Βουκοβάρ-Συρμίας, στην Κροατία. Στην απογραφή του 2001, το χωριό είχε τον πληθυσμό των 1554 κατοίκων.
Για πρώτη φορά αναφέρθηκε στα 1329 ως "Sauli, Sali posessio" και από τότε το όνομα του χωριού συνδέθηκε με τη λέξη "αλάτι" (sol σημαίνει αλάτι στα Κροατικά;). Κατά τη διάρκεια της Ρωμαικής αυτοκρατορίας, το χωριό αποτυπώθηκε στους ιστορικούς χάρτες ως "Σάλντις", και ένας από τους κύριους Ρωμαικούς δρόμους που οδηγούσε στο Σίρμιουμ (Σρέμσκα Μιτρόβιτσα) πήγαινε δια μέσω του Σάλντις.
Η κυριότερη ανάπτυξη του χωριού, ήταν κατά τη διάρκεια του 18ου και 19ου αιώνα, όταν οι Σλοβάκοι από τη Βοϊβοντίνα και τη Σλοβακία, εγκαταστάθηκαν εκεί. Σήμερα οι απόγονοί τους είναι η μεγαλύτερη μειονότητα στο χωριό.
Εξωτερικοί σύνδεσμοι
Κατηγορία:Πόλεις της Κροατίας
Ιβηρική θάλασσα
Η Ιβηρική θάλασσα είναι η δυτικότερη θάλασσα της Μεσογείου. Αρχίζει από τις Ηράκλειες στήλες γεωγραφόντας τις νότιες και νοτιοανατολικές ακτές της Ιβηρικής ή Πυρηναϊκής Χεσονήσου και απολήγει στις αρχαίες «Γυμνησίας νήσους» ή «Πυτιούσες νήσους» όπως τις αποκαλούσαν οι αρχαίοι Έλληνες, που δεν είναι άλλες από τις σημερινές Βαλεαρίδες, όπου και συνδέεται με την Βαλεαρική θάλασσα.
Σήμερα η Ιβηρική θάλασσα ονομάζεται Ισπανική θάλασσα όπου και εκτείνονται τα χωρικά ύδατα της Ισπανίας.
Εξωτερικοί σύνδεσμοι
Κατηγορία:Θάλασσες και πελάγη της Μεσογείου Θάλασσα
Jamming
Οι επιθέσεις παρεμβολών ή παρακώλυσης επικοινωνιών, γνωστές και ως jamming, είναι οι επιθέσεις που σκόπιμα ή μη προκαλούνται στο σήμα του πομπού, του δέκτη ή του σημείου ασύρματης πρόσβασης από παρεμβολές ή θορύβους (noises).
Ιστορία
Πρώτη εμφάνιση έχουμε στο Β' Παγκόσμιο πόλεμο (παρακώλυση σημάτων ραντάρ). Εκδηλώνονται στο φυσικό επίπεδο του OSI μοντέλου. Καθιστούν το κανάλι επικοινωνίας ακατάλληλο κι αυτός είναι ο λόγος που εντάσσονται στην κατηγορία DoS. Προκειμένου να είναι ανθεκτικά σε παρεμβολές και θορύβους τα ασύρματα δίκτυα χρησιμοποιούν τεχνολογίες απλωμένου φάσματος συχνοτήτων, π.χ. στο bluetooth τα δεδομένα τεμαχίζονται και μεταδίδονται χρησιμοποιώντας ένα αριθμό διαφορετικών συχνοτήτων ψευδοτυχαίου προτύπου. Έτσι μόνο οι απολύτως συγχρονισμένοι πομποί-δέκτες έχουν πρόσβαση στα δεδομένα και για υψηλότερα επίπεδα ασφάλειας ο πομπός μεταβάλει την συχνότητα 1.600 φορές το δευτερόλεπτο. Υπάρχουν και μη κακόβουλες παρεμβολές (φούρνοι μικ/μάτων, ασύρματα τηλ., bluetooth συσκευές κλπ). Αυτές προκαλούνται διότι οι ασύρματες τεχνολογίες WLAN χρησιμοποιούν τη μη αδειοδοτημένη περιοχή συχνοτήτων (Industrial Scientific and Medical radio band) των 2.4GHz και (Unlicensed National Information Infrastructure) των 5 GHz. Επίσης σε ορισμένα κτίρια οι τοίχοι κατασκευάζονται με υλικά που εμποδίζουν π.χ. Το σήμα των κινητών τηλεφώνων (passive jamming). Για να πραγματοποιηθεί επίθεση πρέπει πρώτα να αναλυθεί το φάσμα συχνοτήτων που χρησιμοποιεί το δίκτυο και εν συνεχεία να εκπέμψει ένα ισχυρό σήμα που συγκρούεται, παρεμποδίζει ή παρεμβαίνει στις συχνότητες. Στη χειρότερη περίπτωση ο επιτιθέμενος μπορεί να παρεμβάλει όλο το διαθέσιμο φάσμα συχνοτήτων, οπότε οι τεχνικές φάσματος που προαναφέρθηκαν ακυρώνονται. Επίθεση θορύβου (noise): Ο εισαγόμενος θόρυβος πρέπει να είναι χαμηλής εντάσεως για να προκληθεί το φαινόμενο θανάτου από επανειλημμένη προσπάθεια (Death by Retry.DBR). Αυτό συμβαίνει όταν ο δέκτης ζητά συνεχώς την επανάληψη αποστολής των μηνυμάτων -που σκοπίμως δεν εκπέμπονται ορθά- με αποτέλεσμα την εμπλοκή σε κατάσταση ατέρμονα βρόχου. Τέλος στο επίπεδο σύνδεσης δεδομένων του OSI μοντέλου μπορούμε για να επιτεθούμε να εκμεταλλευτούμε την ύπαρξη δύο ή περισσότερων κεραιών (diversity antennas) σε ένα AP. Περιγραφή: Υποθέτουμε ότι ένα AP έχει δύο κεραίες. Η πρώτη (1) καλύπτει την περιοχή αριστερά ,η δεύτερη (2)την περιοχή δεξιά. Οι χρήστες Α,Β βρίσκονται αριστερά και δεξιά του AP και συνδέονται στις κεραίες 1,2 αντίστοιχα. Ο Β αλλάζει τη MAC διεύθυνση του σε αυτή του Α και μέσω ενός ενισχυτή ενισχύει το σήμα του έτσι ώστε να είναι τουλάχιστον ίσο ή δυνατότερο από αυτό του Α. Αποτέλεσμα :Ο Α αποκλείεται από την επικοινωνία με το AP για όσο διάστημα ο Β εξακολουθεί να εκπέμπει στη συγκεκριμένη MAC.
Κατηγορία:Τηλεπικοινωνίες Κατηγορία:Ραδιοφωνική τεχνολογία
Λείος καρχαρίας
Ο λείος καρχαρίας (επιστημονική ονομασία Carcharhinus falciformis - Καρχαρίνος ο δρεπανόμορφος) είναι καρχαρίας της οικογένειας των Καρχαρινιδών, γνωστός για τη λεία υφή του δέρματός του. Είναι ένας από τους πιο άφθονους πελαγικούς καρχαρίες, μαζί με τον γλαυκοκαρχαρία και τον ωκεάνιο λευκοπτέρυγο καρχαρία, και είναι το μεγάλο πελαγικό είδος με τον μεγαλύτερο πληθυσμό, τουλάχιστον δεκάδων εκατομμυρίων. Βρίσκεται στα τροπικά νερά όλου του κόσμου. Είναι πολύ κινητικός και μεταναστευτικός καρχαρίας και βρίσκεται συνήθως πάνω από την άκρη της ηπειρωτικής υφαλοκρηπίδας, σε βάθος 50 μέτρων. Έχει λεπτό, υδροδυναμικό σώμα και συνήθως φτάνει σε μήκος 2,5 μέτρων, αν και έχουν καταγραφεί καρχαρίες με μήκος 3,5 μέτρα. Ξεχωρίζει από τους άλλους παρόμοιους καρχαρίες από το σχετικά μικρό πρώτο ραχιαίο πτερύγιο, το μικρό δεύτερο ραχιαίο πτερυγίο και τα μακριά, όμοια με δρεπάνια πτερύγια.
Με τη λεία συχνά να σπανίζει στο ωκεάνιο περιβάλλον του, ο λείος καρχαρίας είναι ένας γρήγορος, περίεργος και επίμονος κυνηγός. Τρέφεται κυρίως με οστεϊχθύς και κεφαλόποδα, και είναι γνωστό ότι οδηγούν τα ψάρια σε συμπιεσμένα κοπάδια πριν αρχίσουν να περνούν από μέσα τους με ανοιχτό στόμα. Αυτό το είδος ακολουθεί συχνά κοπάδια τόνου, ενός αγαπημένου θηράματος. Η αίσθηση της ακοής είναι ιδιαίτερα οξεία, επιτρέποντάς τους να εντοπίσουν τους χαμηλής συχνότητας ήχους που παράγονται από άλλα ζώα που διατρέφονται, και κατ' επέκταση, πηγές τροφής. Ο λείος καρχαρίας είναι ζωοτόκος, που σημαίνει ότι τα αναπτυσσόμενα έμβρυα που υφίστανται συνδέονται με πλακούντα με τη μητέρα τους. Υπάρχει σημαντική γεωγραφική διακύμανση στις λεπτομέρειες της ζωής του. Η αναπαραγωγή γίνεται όλο το χρόνο, εκτός από τον Κόλπο του Μεξικού, όπου ακολουθεί έναν εποχιακό κύκλο. Τα θηλυκά γεννούν μέχρι 16 νεογνά ετησίως ή ανά διετία. Οι νεογέννητοι καρχαρίες περνούν τους πρώτους μήνες τους σε σχετικά προστατευμένους υφάλους στην εξωτερική υφαλοκρηπίδα, και αναπτύσσονται σημαντικά και πριν από τη μετάβαση στον ανοιχτό ωκεανό.
Το μεγάλο μέγεθος και τα κοφτερά δόντια του λείου καρχαρία τον καθιστούν ενδεχομένως επικίνδυνο, και έχει συμπεριφερθεί επιθετικά προς τους δύτες. Ωστόσο, οι επιθέσεις είναι σπάνιες, καθώς λίγοι άνθρωποι εισέρχονται στον ωκεάνιο βιότοπό του. Οι λείοι καρχαρίες εκτιμώνται για τα πτερύγιά τους, και σε μικρότερο βαθμό για το κρέας, το δέρμα τους, λάδι από το συκώτι, και τα σαγόνια. Λόγω της αφθονίας τους, αποτελούν ένα σημαντικό μέρος της εμπορικής και βιοτεχνικής αλιείας καρχαριών σε πολλές χώρες. Επιπλέον, η σύνδεση τους με τον τόνο έχει αποτέλεσμα πολλοί καρχαρίες να πιάνονται ως παρεμπίπτοντα αλιεύματα κατά την αλιεία τόνου. Αν και αναπαράγονται με αργούς ρυθμούς όπως και οι περισσότεροι άλλοι καρχαρίες, η ευρεία διάδοση και το μεγάλο μέγεθος του πληθυσμού του λείου καρχαρία θεωρούνταν ότι άμβλυνε τις πιέσεις προς το είδος. Ωστόσο, τα στοιχεία τώρα δείχνουν ότι οι αριθμοί των λείων καρχαριών μειώνονται σε όλο τον κόσμο, γεγονός που οδήγησε τη Διεθνή Ένωση για τη Διατήρηση της Φύσης (IUCN) να επανεκτιμήσει την κατάσταση διατήρησής του από ελαχίστης ανησυχίας σε Σχεδόν Απειλούμενο το 2007.
Παραπομπές
Κατηγορία:Καρχαρινόμορφα Κατηγορία:Καρχαρίες
Ο Πρώτος Εκδικητής: Captain America (soundtrack)
Το Captain America: The First Avenger—Original Motion Picture Soundtrack αποτελεί το soundtrack άλμπουμ της ομότιτλης ταινίας των Marvel Studios, η οποία βασίζεται στον χαρακτήρα που δημιουργήθηκε από τα Marvel Comics. Τη μουσική συνέθεσε ο Άλαν Σιλβέστρι και η ηχογράφηση έγινε στα Air Studios. Η Buena Vista Records ανακοίνωσε πληροφορίες για το soundtrack τον Ιούνιο του 2011 και το κυκλοφόρησε στις 19 Ιουλίου της ίδιας χρονιάς στις Ηνωμένες Πολιτείες.
Λίστα κομματιών
Η μουσική σε όλα τα κομμάτια είναι σε σύνθεση του Άλαν Σιλβέστρι, εκτός αν σημειώνεται διαφορετικά.
Σημείωση: Το «Captain America March» κυκλοφόρησε μόνο ως download bonus κομμάτι και δεν συμπεριλαμβάνεται στο CD. Επίσης, το κομμάτι «Make Way for Tomorrow Today» του Ρίτσαρντ Σέρμαν από το soundtrack της ταινίας Iron Man 2 ακούγεται στην ταινία.
Υποδοχή
Η μουσική επένδυση της ταινίας έλαβε θετική ανταπόκριση από τους κριτικούς. Ο Τζέιμς Σάουθολ από το Movie Wave σχολίασε: «Για εμάς που τραβάμε τα μαλλιά μας από απόγνωση στις γελοίες και ηλίθιες προσεγγίσεις μουσικής επένδυσης στις ταινίες της Marvel από τον Iron Man, ίσως να είμαστε σε θέση να γλιτώσουμε την ανάγκη εμφύτευσης μαλλιών για λίγο καιρό ακόμα - αυτή είναι ακριβώς η παραδοσιακή συμφωνική μουσική επένδυση με ένα μεγάλο θέμα που περιμέναμε».
Στην κριτική του διαδικτυακού μουσικού οδηγού AllMusic σχολιάζεται: «Κατάλληλα στωικό και επεκτατικό, το κύριο θέμα του Πρώτου Εκδικητή: Captain America μοιάζει τόσο οικείο και εικονικό, καταφθάνοντας νωρίς στο soundtrack (όπως όλα τα καλά θέματα υπερηρώων πρέπει να κάνουν) σε ένα υπόβαθρο κυλιόμενου στρατιωτικού δικτύου, με πνευστά σε σέπια τόνους και μακριές χορδές που προκαλούν μια ατελείωτη θάλασσα από κεχριμπαρένια υφή. Η μουσική είναι απολαυστική και αποτελεσματική, αλλά όχι πρωτοποριακή, κάτι το οποίο εκφράζει ουσιαστικά ολόκληρη τη μουσική επένδυση της ταινίας. Πομπώδες, μελοδραματική και βυθισμένη στα τέλη της δεκαετίας του 1970 και αρχές 1980, ο Captain παρουσιάζεται πολύ καλά, ακόμα κι αν σε κάποιες στιγμές μοιάζει παλιομοδίτικη. Έχοντας πει αυτό, είναι απαίσια ωραίο να ακούς μια καλά καθοδηγούμενη ορχήστρα, σε αντίθεση με ένα δωμάτιο γεμάτο από ακριβούς υπολογιστές και πλήκτρα, επαναλαμβάνοντας μια παραδοσιακή επένδυση σε ταινία δράσης, και λίγοι μπορούν να το κάνουν αυτό τόσο καλά όσο ο Σιλβέστρι».
Το θέμα του Σιλβέστρι για τον Captain America είναι το πρώτο που εμφανίζεται και σε άλλες ταινίες του κινηματογραφικού σύμπαντος της Marvel. Επιστρέφει στις ταινίες Οι Εκδικητές, Thor 2: Σκοτεινός Κόσμος, Captain America 2: Ο Στρατιώτης του Χειμώνα και Εκδικητές: Η Εποχή του Ultron.
Εξωτερικοί σύνδεσμοι
Κατηγορία:Άλμπουμ του 2011 Κατηγορία:Soundtracks της Πρώτης Φάσης του Κινηματογραφικού Σύμπαντος της Marvel Κατηγορία:Captain America (σειρά ταινιών)
Εθνική Οδός 31 (Ελλάδα)
Η Εθνική Οδός 31 (ΕΟ31) είναι εθνική οδός στην Πελοπόννησο. Σύνδεει το Αίγιο με τα Καλάβρυτα μέσω Φτέρης. Διασχίζει μεγάλο μέρος του Νομού Αχαϊας. Έχει μήκος περίπου 53-54 χιλιόμετρα. Κατά τη διαδρομή μπορεί κάποιος να επισκεφθεί:
Παραπομπές
31 Κατηγορία:Δρόμοι στη Δυτική Ελλάδα
Μεσιέ 58
Ο Μεσιέ 58 (M58) (γνωστός και ως NGC 4579) είναι ραβδωτός σπειροειδής γαλαξίας που απέχει περί τα 68 εκατομμύρια έτη φωτός από τη Γη, στον αστερισμό Παρθένο. Ο γαλαξίας ανακαλύφθηκε από τον Γάλλο αστρονόμο Σαρλ Μεσιέ το 1779. Ο M58 είναι ένας από τους φωτεινότερους (όπως φαίνονται από τη Γη) γαλαξίες στο Σμήνος της Παρθένου. Δύο υπερκαινοφανείς αστέρες, ο SN 1988A και ο SN 1989M, έχουν παρατηρηθεί στον Μεσιέ 58, τα έτη 1988 και 1989 αντιστοίχως, όπως υποδηλώνουν και τα ονόματά τους.
Εξωτερικοί σύνδεσμοι
Μεσιε 58 Κατηγορία:Σμήνος της Παρθένου 58 4579 Κατηγορία:Παρθένος (αστερισμός)
Πάνος Σπηλιόπουλος
αριστερά|200 px|μικρογραφία|Ο Πάνος Σπηλιόπουλος το 2013, κατά τη διάρκεια συνεδρίασης του Δημοτικού Συμβουλίου Αιγάλεω.Ο Πάνος Σπηλιόπουλος, (γεν. Αρχαία Ολυμπία Ηλείας, 6 Δεκεμβρίου 1939) είναι Έλληνας πολιτικός. Συνταξιούχος δικηγόρος σήμερα, έχει διατελέσει νομάρχης Λακωνίας και τρεις τετραετίες δήμαρχος Αιγάλεω.
Βιογραφικά στοιχεία
Γεννήθηκε στα Άσπρα Σπίτια Ηλείας. Εγκαταστάθηκε στο Αιγάλεω το 1959 και σπούδασε στη Νομική Σχολή στο Πανεπιστήμιο Αθηνών, από το οποίο αποφοίτησε το 1967. Στη διάρκεια των σπουδών του, ασχολήθηκε με την πολιτική και χρημάτισε αναπληρωτής γραμματέας της Ένωσης Δημοκρατικής Νεολαίας Αιγάλεω.
Κατά τη διάρκεια της δικτατορίας εντάχθηκε στον αντιδικτατορικό αγώνα και στην οργάνωση «Δέκα». Το 1974 έγινε μέλος του ΠΑΣΟΚ και ήταν υποψήφιος βουλευτής της Β΄ εκλογικής περιφέρειας Αθηνών στις εκλογές του ίδιου έτους. Πήρε μέρος στις δημοτικές εκλογές του 1978 και σε ηλικία 38 ετών εκλέχθηκε για πρώτη φορά δήμαρχος Αιγάλεω, αξίωμα το οποίο υπηρέτησε επί συνολικά δώδεκα έτη, και συγκεκριμένα στις περιόδους από 1979 έως το 1982, από το 1983 έως το 1986 και από το 1991 έως το 1994. Από το 1987 έως το 1989 διετέλεσε νομάρχης Λακωνίας.
Θεωρείται από τους αναβαθμιστές της πόλης του Αιγάλεω, καθώς επί των ημερών του συντελέσθηκαν σημαντικά αποχετευτικά και αντιπλημμυρικά έργα. Επίσης, διαμορφώθηκαν πλατείες, άρχισε η αξιοποίηση του Άλσους Αιγάλεω και η κατασκευή του Πολιτιστικού Κέντρου και του νέου Δημαρχείου επί της Ιεράς Οδού. Στις δημοτικές εκλογές του Νοεμβρίου του 2010, έλαβε μέρος ως «αριστείνδην» υποψήφιος δημοτικός σύμβουλος και εκλέχθηκε με την παράταξη Αιγάλεω-Νέα εποχή του νεοεκλεγέντα δημάρχου Χρήστου Καρδαρά. Στο παρελθόν είχε διατελέσει πρόεδρος του Δημοτικού συμβουλίου του Δήμου Αιγάλεω.
Παραπομπές
Κατηγορία:Έλληνες δικηγόροι Κατηγορία:Δήμαρχοι Αιγάλεω Κατηγορία:Νομάρχες Λακωνίας Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Αντιδικτατορικός αγώνας
Πανύασις
Παραπομπές
Κατηγορία:Αρχαίοι Έλληνες επικοί ποιητές Κατηγορία:Αλικαρνασσός
Μπέρμιγχαμ Σίτι
Η Μπέρμιγχαμ Σίτι (αγγλικά: Birmingham City) είναι αγγλικός ποδοσφαιρικός σύλλογος που εδρεύει στην πόλη του Μπέρμιγχαμ. Χρώματα της είναι το μπλε και το λευκό. Η ομάδα διεξάγει τους ενντός έδρας αγώνες της στο στάδιο Σεντ Άντριους, χωρητικότητας 29.409 θεατών.
Ιδρύθηκε το 1875 με την ονομασία Σμολ Χιθ Αλάιανς (Small Heath Alliance), στην οποία έμεινε μόνο το Σμόλ Χιθ (Small Heath) το 1888, για να μετονομαστεί σε Μπέρμιγχαμ Φούτμπολ Κλαμπ (Birmingham Football Club) το 1905, ενώ το 1943 πήρε την ονομασία Μπέρμιγχαμ Σίτι Φούτμπολ Κλαμπ (Birmingham City Football Club).
Επιτυχίες
.
Εξωτερικοί σύνδεσμοι
Κατηγορία:Αθλητικοί σύλλογοι Αγγλίας Κατηγορία:Ιδρύσεις αθλητικών συλλόγων το 1875 Κατηγορία:Ποδοσφαιρικές ομάδες Αγγλίας  Κατηγορία:Ιδρύσεις ποδοσφαιρικών ομάδων το 1875
Ντομινίκ Τζόκερ
Ο Αλεξάντρ Αλεξάντροβιτς Μπρεσλάφσκι (Ρωσικά: Александр Александрович Бреславский), πιο γνωστός ως Ντομινίκ Τζόκερ (Ρωσικά: Доминик Джокер), είναι Ρώσος τραγουδιστής και ηθοποιός γεννημένος 19 Ιουλίου του 1980 στην Οδησσό. Τραγουδάει στα ρώσικα και στα αγγλικά, στα είδη R'n'B, Hip Hop, Pop. Ο Ντομινίκ έχει δύο κόρες.
Фабрика звёзд: Россия-Украина
Παρουσιαστής: Ντμίτρι Σέπελεφ
Δισκογραφία
γκρουπ «Банда»
Εξωτερικοί σύνδεσμοι
Κατηγορία:Ρώσοι τραγουδιστές Κατηγορία:Ρώσοι ηθοποιοί
Νέα Κάμενα Ηλείας
Η Νέα Κάμενα είναι οικισμός του χωριού Κάμενα που βρίσκεται στην ανατολική πλευρά του νομού Ηλείας και ανατολικότερα της Αρχαίας Ολυμπίας, κοντά στις όχθες του ποταμού Αλφειού. Άρχισε να δημιουργείται από το 1956 όταν έγινε η διάνοιξη της εθνικής οδού Πύργου Τριπόλεως. Σύμφωνα με την απογραφή του 2001 έχει 63 κατοίκους. Διοικητικά ανήκει στον Δήμο Αρχαίας Ολυμπίας.
Ονομασία
Το σημερινό του όνομα, το οφείλει στην πρόταση ενός εκ των πρώτων κατοίκων του, όταν κατά το παρελθόν -λόγω άνισης διοικητικής αντιμετώπισης- πρότεινε να αυτονομηθεί εντελώς από το κυρίως χωριό Κάμενα στο οποίο ανήκει και να ονομαστεί Πρασινόκαμπος, λόγω του παρακείμενου κάμπου του Αλφειού ή Νέα Κάμενα, το οποίο κι επικράτησε αφού από εκεί προέρχονται οι περισσότεροι κάτοικοί του.
Το αρχικό όνομα τού συνοικισμού πού ήταν Παλαιά Κάμενα -και προφερόταν από όλους Παλιοκάμενα κι οι κάτοικοι Παλιοκαμενέοι- εμπεριείχε αναπόφευκτα μια κάποια αδιόρατη αν κι όχι ηθελημένη -ωστόσο- υποτιμητική χροιά. Όμως όπως όλα τα παλαιά τοπωνύμια μεταφέρουν ιστορικές μνήνες αλλά και μυστικές πληροφορίες, έτσι και η ετυμολογία τού ονόματος "Παλαιά Κάμενα" να σημαίνει ακριβώς αυτό, Δηλαδή -όπως έλεγαν και οι παλαιότεροι- στα σημερινά νοτιοανατολικά όρια του οικισμού με τις υπεραιωνόβιες ελιές, όπου έχουν βρεθεί ίχνη κατοίκισης (κεραμίδια, πήλινα πιθάρια) υπήρχε επι τουρκοκρατίας κάποιο χωριό, που μετά την πυρπόλησή του από τους Τούρκους κατά την επανάσταση, έμεινε να λέγεται "στα καμένα", πράγμα που ίσως δικαιολογεί παρατονισμένο το όνομα Κάμενα.
Στην αντίπερα όχθη του Αλφειού ακριβώς απέναντι από τον συνοικισμό, ορθώνεται το ιστορικό Παλιοφάναρο που όπως φανερώνει το ονομά του (παλαιός φανός-φανάρι) είχε χρησιμεύσει σαν Φρυκτωρία στην αρχαιότητα, εξ ού και το χωριό Φρίξα που το αναφέρει κι ο ιστορικός Ξενοφών. Στην κορυφή του βουνού υπήρχαν απομεινάρια Αρχαίου Ναού, αφιερωμένου στην Αθηνά Κυδωνέα στον οποίο είχε προσφύγει και ο Πέλοπας πριν την νικηφόρα αρματοδρομία του με τον βασηλιά της Αρχαίας Πίσσας Οινόμαο. Σήμερα στα 25 σπίτια του συνοικισμού πού τα χωρίζει σε δύο γειτονιές το "Καμενέικο ρέμα" ή Λευκιανίας κατά τον Παυσανία με την στιβαρή του γέφυρα, ζουν μόνιμα 20 οικογένειες εκ των οποίων οι έξι προέρχονται από το γειτονικό Λούβρο στο οποίο κι υπάγεται διοικητικά η πέραν της γέφυρας περιοχή.
Κατηγορία:Χωριά του νομού Ηλείας
Τζο Νάγκμπε
Ο Τζο Νάγκμπε (Joe Thunder Armstrong Nagbe) (γεν. 1968) είναι παλαίμαχος ποδοσφαιριστής από τη Λιβερία, 96 φορές διεθνής. Έχει ύψος 1,84 και αγωνιζόταν στη μεσαία γραμμή. Έκανε μεγάλη καριέρα στο πρωτάθλημα Γαλλίας, ενώ έπαιξε για πέντε σεζόν στην Ελλάδα, στην Α΄ Εθνική με ΠΑΟΚ, Πανιώνιο και ΠΑΣ Γιάννινα. Συνέχισε να αγωνίζεται μέχρι την ηλικία των 38 ετών σε ασιατικά πρωταθλήματα.
Βιογραφικό
Ο Τζο Νάγκμπε γεννήθηκε στις 2 Σεπτεμβρίου 1968 στην περιοχή Νίμπα Κάουντι (Nimba County) της Λιβερίας. Ξεκίνησε το ποδόσφαιρο στην πατρίδα του, στην ομάδα "Γιανγκ Σερβάιβορς" της Κλάρα Τάουν (Young Survivor of Clara Town) το 1982. Σε ηλικία 18 ετών μεταγράφηκε στους "Ινβίνσιμπλ Ιλέβεν" (Invincible Eleven) της πρωτεύουσας Μονρόβια και στη συνέχεια στους "Μάιτι Μπάρολ" (Mighty Barrolle). Το 1988-89 έπαιξε στην Ουνιόν Σπορτίβ της Ντουάλα του Καμερούν και στη συνέχεια μετανάστευσε στη Γαλλία, όπου αγωνίστηκε ως το 1996. Ακολούθησε μια σεζόν στο ελβετικό πρωτάθλημα με τη Λουγκάνο και το 1997 υπέγραψε στον ΠΑΟΚ. Στην ομάδα της Θεσσαλονίκης έπαιξε τρία χρόνια, πραγματοποιώντας μια από τις καλύτερες εμφανίσεις του στις 30 Σεπτεμβρίου 1997, όταν ο ΠΑΟΚ απέκλεισε την Άρσεναλ για το κύπελλο ΟΥΕΦΑ. Στη συνέχεια το 2000-01 αγωνίστηκε στον Πανιώνιο και το 2001-02 στα Γιάννινα. Από το 2002 ως το 2006 περιπλανήθηκε σε πρωταθλήματα διαφόρων χωρών της Ασίας.
Όταν σταμάτησε το ποδόσφαιρο μετέβη στη Βραζιλία, όπου παρακολούθησε μαθήματα προπονητικής, με σκοπό να γίνει προπονητής ανγνωρισμένος από τη FIFA.
Στην εθνική
Παράλληλα, από το 1985 ως το 2001 αποτελούσε βασικό μέλος της εθνικής ομάδας της Λιβερίας. Έπαιξε συνολικά σε 96 αγώνες και σημείωσε 20 γκολ. Με την Εθνική δεν κατάφερε να προκριθεί σε τελική φάση παγκοσμίου κυπέλλου αλλά προκρίθηκε δυο φορές σε τελική φάση του Κόπα Άφρικα, το 1996 και το 2002.
Τον Ιούνιο του 2011 ο Τζο Νάγκμπε, παρα τα 42 του χρόνια, επέστρεψε στην εθνική Λιβερίας αγωνιζόμενος ως κεντρικός αμυντικός στην βασική ενδεκάδα. Απέναντι στο Πράσινο Ακρωτήρι για τα προκριματικά του Κυπέλλου Εθνών Αφρικής κατάφερε να πάρει τη νίκη χωρίς η ομάδα του να δεχτεί γκολ.
Οικογένεια
Έχει δυο γιους και μια κόρη, που ασχολούνται επίσης με τον αθλητισμό. Οι γιοι του παίζουν ποδόσφαιρο στις ΗΠΑ και η κόρη του Μάρθα παίζει μπάσκετ.
Τίτλοι
Κατηγορία:Μέσοι ποδοσφαιριστές Κατηγορία:Λιβεριανοί ποδοσφαιριστές Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Πανιωνίου Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΑΣ Μονακό Κατηγορία:Ποδοσφαιριστές Μάιτι Μπάρολε Κατηγορία:Ποδοσφαιριστές ΦΚ Λουγκάνο Κατηγορία:Ποδοσφαιριστές Αλ Τζαζίρα ΣΚΚ Κατηγορία:Ποδοσφαιριστές Εθνικής Λιβερίας Κατηγορία:Ποδοσφαιριστές Ουνιόν Σπορτίβ Ντουάλα Κατηγορία:Ποδοσφαιριστές ΟΖΚ Νις Κατηγορία:Ποδοσφαιριστές ΣΑΣ Επινάλ Κατηγορία:Ποδοσφαιριστές ΠΣΙΜ Γιογκιακάρτα Κατηγορία:Ποδοσφαιριστές ΠΣΠΣ Πεκανμπάρου Κατηγορία:Ποδοσφαιριστές Περσέμα Μαλάνγκ Κατηγορία:Ποδοσφαιριστές Περσίμπα Μπαντούλ Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Κυπέλλου Εθνών Αφρικής 1996
Μπόρις Σκόσιρεφ
Ο Μπόρις Σκόσιρεφ (Boris Skossyreff) ήταν τυχοδιώκτης, ο οποίος επεχείρησε να καταλάβει την εξουσία στο κρατίδιο της Ανδόρρας στις αρχές της δεκαετίας του 1930.
Βιογραφία
Γεννήθηκε περί το 1896. Σε νεαρή ηλικία υπηρέτησε στην μεταφραστική υπηρεσία του ιαπωνικού στρατού. Το 1919 κατηγορήθηκε για πλαστές επιταγές στο Ουεστμίνστερ του Λονδίνου. Το Δεκέμβριο του 1933 απέκτησε ανδορρανή υπηκοότητα και έπειτα από λίγο καιρό, παρουσίασε ένα σχέδιο για διοικητικές μεταρρυθμίσεις, το οποίο περιελάμβανε τη δημιουργία αρκετών αξιωμάτων, στα οποία θα διοριζόταν ο ίδιος. Ωστόσο, αντιμετώπισε πολλές δυσκολίες και εκδιώχθηκε από τη χώρα τον Μάιο του 1934. Στις 12 Ιουλίου του ιδίου έτους στην Ουρχέλ κήρυξε εαυτόν "Μπόρις Α΄, κυρίαρχο πρίγκιπα της Ανδόρας και αντιβασιλέα της Αυτού Μεγαλειότητας, του Βασιλέα της Αγγλίας", κηρύσσοντας τον πόλεμο εναντίον του επισκόπου της Ουρχέλ και νόμιμου συνηγεμόνα της Ανδόρρας. Στις 20 Ιουλίου συνελήφθη από τις ισπανικές αρχές και οδηγήθηκε αρχικά στη Βαρκελώνη και εν συνεχεία στη Μαδρίτη στις 23 Ιουλίου. Εκεί φυλακίστηκε μέχρι την απέλασή του τον Νοέμβριο. Οι αρχές της Ισπανίας είχαν παρατηρήσει ότι ο Σκόσιρεφ έφερε ολλανδικό διαβατήριο, όπου αναγραφόταν η 12η Ιουνίου του 1896 ως ημερομηνία γεννήσεώς του. Ο ίδιος έλεγε ότι ήταν Ρώσος μετανάστης, γεννημένος στο Βίλνιους της σημερινής Λιθουανίας. Τα γεγονότα αυτά παρουσιάζουν σε μεγάλο βαθμό αντίφαση με την αναφορά στο "Η Ισπανία Εδομάδα παρά Εβδομάδα", όπου αναφέρεται στις 25 Ιουλίου του 1934 ότι ο Μπόρις ήταν Πολωνός κάτοικος Καταλωνίας και Μαγιόρκας επί μερικά χρόνια και επίσης ότι ήταν 38 ετών. Η ίδια πηγή αναφέρει ότι η ανακήρυξη του Μπόρις έγινε στις 11 Ιουλίου και ότι είχε ανακηρύξει εαυτόν "Μπορίς Α΄, Πρίγκιπα των Κοιλάδων της Ανδόρρας, Κόμητα της Οράγγης και Βαρόνο του Βασιλιά της Γαλλίας, κυρίαρχο της Ανδόρρας και φύλακα της πίστης". Μετά τον όρκο αφοσίωσης προς τον Βασιλιά της Γαλλίας, αναφέρεται ότι ανέτρεψε το Γενικό Συμβούλιο των Δημάρχων της Ανδόρρας και διόρισε προσωρινή κυβέρνηση και σχεδίασε νέο Σύνταγμα προτού συλληφθεί από τους Ισπανούς. Πέθανε στις 27 Φεβρουαρίου του 1989.